 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዓንዶም ገብረገርግስ ኣብ ከተማ ኒው ዮርክ ኣባል ባይቶ ንኽኸውን ጎስጓስ ይገብር ኣሎ 2 ሓምለ 2019 ምንጪ ስእሊ, AG ኣብ ሰነ 2020 ኣብ ዝካየድ ፕረዚደንታውን ባይቶኣውን ምርጫ ኣሜሪካ ክሳተፉ ዝደልዩ ተወዳደርቲ ናይ ምረጹኒ ጎስጓስ ድሮ ጀሚሮም ኣለዉ ካብዞም ናይ ምረጹኒ ጎስጓስ ዘካይዱ ዘለዉ ሓደ ኤርትራዊ ኣሜሪካዊ ይርከቦም ካብ ኣቡኡ ኤርትራዊ ኣብርሃም ገብረገርግስ ካብ ኣዲኡ ኤርትራዊት ኣዘዘት ኣብርሃ ተወሊዱ ወዲ 34 ዓመት ዓንዶም ገብረገርግስ ኣዲኡን ኣቡኡን ኣባላት ናይቲ ንቃልሲ ኤርትራ ዝድግፍ ዝነበረ ማሕበር ኤርትራውያን ተምሃሮ ሰሜን ኣመሪካ ከም ዝነበሩ ይዛረብ ካብ የል ዝተባህለ ፍሉጥ ዩኒቨርሲቲ ብፖለቲካዊ ስነፍጠትን ስነ ቁጠባን ድሕሪ ምምራቑ ንሓያሎ ዓመታት መምህር ኮይኑ ይሰርሕ ነይሩ ጎኒ ጎኒ ናይ ምምህርና ስርሑ ከኣ ከም ተጣባቂ ማሕበራዊ ፍትሒ ኮይኑ ክነጥፍ ጸነሑ ዓንዶም ገብረገርግስ ኣብታ ብሚልዮናት ዝቑጸሩ ህዝቢ ዝነብርዋ ከተማ ኒው ዮርክ ንሓደ ከባቢ ወኪሉ ኣባል ባይቶ ንኽኸውንዩ ጎስጓስ ዝገብር ዘሎ ምስ ቢቢሲ ትግርኛ ዝገበሮ ቃለ መሕተት ከኣ ስዒቡ ይቐርብ እንታይ ዓይነት ትምህርቲ ኢኻ ትምህር ነይርካ? 